Борнгальм

Бо́рнгальм (па-дацку: Bornholm‎, [bɒːnˈhʌlˀm]; па-старажытнанарвэску: Burgundaholmr) — дацкі востраў у Балтыйскім моры, на ўсход ад Даніі, на поўдзень ад Швэцыі, на паўночны ўсход на Нямеччыны і на поўнач ад Польшчы. Плошча — 588,36 км², насельніцтва на 2018 год — 39 632 чалавекі. Асноўныя віды вытворчасьці на востраве — малочная жывёлагадоўля, выраб шкла і ганчарства зь мясцовай гліны. У летнія месяцы вялікае значэньне набывае турызм: на Борнгальме разьмешчаная вялікая колькасьць круглых цэркваў. Дзякуючы свайму клімату востраў вядомы як solskinsøen (Сонечны востраў), а з-за распаўсюджанасьці граніту — klippeøen (Скалісты востраў). Сонечнае цяпло назапашваецца ў скалістых утварэньнях, і цеплыня трымаецца тут да кастрычніка. Дзякуючы цёпламу клімату на востраве распаўсюджаныя розныя віды інжыру, вядомага як борнгальмскі дыямэнт. Для Борнгальма, у адрозьненьне ад кантынэнтальнай Даніі, характэрныя скалістыя ўтварэньні на поўначы, якія спускаюцца і пераўтвараюцца ў хваёвыя ды лісьцевыя лясы; у цэнтры выспы землі прыгодныя для сельскай гаспадаркі, а на поўдні — пясчаныя пляжы. З-за ствайго стратэгічнага разьмяшчэньня Борнгальм стагодзьдзямі пераходзіў з рук у рукі: пераважна знаходзячыся пад уладай Даніі, быў заваёўваны Любэкам ды Швэцыяй. Руіны Гамэрсгуса на паўночна-заходнім ускрайку вострава — найбуйнейшая сярэднявечная фартэцыя Паўночнай Эўропы. Крыніцы Вонкавыя спасылкі Афіцыйная бачына камуны (дацк.) (ням.) (анг.) Турыстычны дапаможнік (дацк.) (ням.) (анг.) Борнгальм у выявах